open-index/open-wikipedia-markdown huggingface dataset:
איריס ברבן

**איריס ברבן** (; נולדה ב-12 באוגוסט 1950) היא שחקנית יהודייה-גרמנייה.

## קורות חיים
איריס ברבן נולדה בדטמולד שבנורדריין-וסטפאליה וגדלה בהמבורג, שם ניהלו הוריה מסעדה.

ב-1967, אחרי מלחמת ששת הימים, עלתה לישראל, ולאחר מכן הייתה לבת זוגו של הזמר הישראלי אבי עופרים. מאז נקשר שמה עם השדולה הפרו-ישראלית והיא ניהלה מאבק נגד האנטישמיות. לאחר מכן היא שבה לגרמניה, שם היא משמשת, בין השאר, כנשיאת מגן דוד אדום.

בנה של ברבן, אוליבר, (יליד 1971) הוא מפיק ידוע בגרמניה, אך היא מעולם לא חשפה את זהותו של אביו.

ב-2010, נבחרה ברבן לצד ברונו גנץ, לנשיאות האקדמיה הגרמנית לקולנוע. ב-2017 שימשה ברבן נציגת המפלגה הסוציאל-דמוקרטית של גרמניה (SPD) לצורך בחירת נשיא גרמניה.

## סרטים בהשתתפותה




## פרסים
* Bundesverdienstkreuz 1997
* Goldene Europa GALA-Sonderpreis 2000
* Scopus Award 2001
* Verdienstorden der Bundesrepublik Deutschland 2003
* Women's World Award - World Tolerance Award 2004
* Bayerischer Verdienstorden 2005
* Karl-Valentin-Orden 2007

## קישורים חיצוניים

*  

## הערות שוליים

קטגוריה:שחקניות קולנוע וטלוויזיה יהודיות גרמניות
קטגוריה:שחקני קולנוע וטלוויזיה יהודים גרמנים
קטגוריה:גרמניות שנולדו ב-1950
קטגוריה:גרמנים שנולדו ב-1950
אלכסנדר קוסירין

**אלכסנדר מיכאילוביץ' קוסירין** (באוקראינית: **Олександр Михайлович Косирін**; נולד ב-18 ביוני 1977) הוא כדורגלן עבר אוקראיני ששיחק בעמדות החלוץ בקבוצות שונות בליגת העל האוקראינית ובנבחרת אוקראינה.

## קריירה
קוסירין, יליד זפוריז'יה, החל את קריירת הכדורגל שלו במחלקת הנוער של מועדון הכדורגל טורפדו זפוריז'יה מהליגה האוקראינית השנייה. בגיל 17 עבר לקבוצה מתחרה מהעיר זופוריז'יה - ויקטור זפוריז'יה. לאחר עונה אחת - חזר לטורפדו. בשנת 1997 נמכר כרטיס השחקן שלו לקבוצת הצמרת האוקראינית דינמו קייב. קוסירין היה באופן רשמי שחקן של דינמו במשך 3 שנים, אך זכה לדקות משחק מעטות בשורות הקבוצה. הוא שיחק בעיקר במסגרת קבוצות המילואים של דינמו. בשנת 1999 הושאל למשך חצי עונה לקבוצת דניפרו צ'רקאסי מהליגה האוקראינית הראשונה. בשורות דניפרו שותף בכל המשחקים והיה למבקיע המצטיין של הקבוצה.

בשנת 2000 מכרה דינמו את כרטיס השחקן שלו למכבי תל אביב. קוסירין שיחק כשנה בישראל ושב לאוקראינה.
הוא שיחק בקבוצות ארסנל קייב וצסק"א קייב. בשנת 2002 נקנה על ידי קבוצת צ'רנומורץ אודסה שבשנה זו עלתה לליגת העל האוקראינית ושיחק בה במשך 3 שנים. תקופה זו היא למעשה שיא הקריירה שלו. במהלכה הבקיע 44 שערים במשחקי הליגה. הוא גם היה מלך השערים של הליגה האוקראינית לעונת 2004/2005.

בשנת 2005 עבר לקבוצת מטאלורג דונצק למשך 3 שנים. גם בשורות המטאלורג הוא המשיך להיות המבקיע המצטיין של הקבוצה. ב-2008 חזר לשנתיים לצ'רנומורץ.
בסוף הקריירה שלו שיחק קוסירין בקבוצות מהליגה האוקראינית השנייה (הליגה השלישית בחשיבותה במדינה). בקיץ 2013 פרש מן המשחק הפעיל.

## נבחרת
קוסירין שיחק שישה משחקים במדי הנבחרת הצעירה של אוקראינה.

בנבחרת הלאומית של אוקראינה שיחק קוסירין בשנים 2003 - 2005. משחקו הראשון במדי הנבחרת היה משחק ידידות מול . בסך הכל הוא השתתף ב7 משחקים. באף אחד ממשחקי הנבחרת לא השלים 90 דקות משחק (הוחלף או ששותף כשחקן מחליף).

## תארים
;אישיים
*מלך השערים של הליגה האוקראינית - 2005

;קבוצתיים
* אליפות אוקראינה : 1998, 2000.
* הגביע האוקראיני: 1998

## קישורים חיצוניים

קטגוריה:חלוצי כדורגל אוקראינים
קטגוריה:כדורגלנים אוקראינים
קטגוריה:כדורגלני דינמו קייב
קטגוריה:כדורגלני ארסנל קייב
קטגוריה:כדורגלני צסק"א קייב
קטגוריה:כדורגלני מכבי תל אביב
קטגוריה:כדורגלני צ'רנומורץ אודסה
קטגוריה:כדורגלני מטאלורג דונצק
קטגוריה:כדורגלני הוברלה אוז'הורוד
קטגוריה:כדורגלני נבחרת אוקראינה
קטגוריה:זפוריז'יה: כדורגלנים
קטגוריה:כדורגלנים זרים בישראל
קטגוריה:אוקראינים שנולדו ב-1977
Es erhub sich ein Streit, רי"ב 19

**Es erhub sich ein Streit** (בגרמנית: "התחיל מאבק") היא קנטטה דתית, כוראלית, מאת יוהאן סבסטיאן באך. הקנטטה נכתבה בשנת 1726, במהלך שהותו של באך בלייפציג, עבור יום מיכאל הקדוש, ובוצעה לראשונה בחודש ספטמבר 1726.

לברית הקנטטה נכתבה על ידי כריסטיאן פרידריך הנריצי ומבוססת על אירועי אחרית הימים המתוארים בספר חזון יוחנן אשר בברית החדשה. הקנטטה, במיוחד במסגרת פרקה הראשון, מבטאת מאבק הרואי נגד כוחות הרשע, בו מיכאל וחילו גוברים על דרקון השאול ועריצות השטן.

## מבנה

ככלל בתקופתו של באך נהוג היה לציין את חגיגות יום מיכאל בליווי התזמורת הגדולה ביותר האפשרית. בהתאם, אף בקנטטות אחרות שהוחלנו לרגל מועד זה התמיד באך לכתוב תפקידים עבור חצוצרה וטימפני.
הקנטטה כתובה לסופרן, טנור ובס ומקהלה בת ארבעה קולות וכן עבור שלוש חצוצרות, טימפני, שני אבובים, אבוב ציד, שני אבובי ד'אמורה, שני כינורות, ויולה ובאסו קונטינואו.

שבעה פרקים לקנטטה:
# כוראל (מקהלה): Es erhub sich ein Streit (התחיל מאבק),
# רצ'יטטיב (בס): Gottlob! der Drache liegt (הללו את אלהים! הדרקון שוכב)
# אריה (סופרן) Gott schickt uns Mahanaim zu (אלהים שולחנו למחניים)
# רצ'יטטיב (טנור) Was ist der schnöde Mensch, das Erdenkind? (מהו אדם שפל, ילד הארץ)
# אריה וכוראל (טנור) Bleibt, ihr Engel, bleibt bei mir (השארו מלאכים, השארו אצלי)
# רצ'יטטיב (סופרן) Laßt uns das Angesicht (תנו לנו את הפנים)
# כוראל (מקהלה) Laß dein' Engel mit mir fahren (יבוא למלאכך אתי)

## קישורים חיצוניים

קטגוריה:קנטטות מאת יוהאן סבסטיאן באך
חלזונות עתיקים

[ממוזער|250px|[מאובן של חילזון מהמין *[[Discohelix tunisiensis]]*, מתצורת מטמור שבמכתש הגדול בישראל המתוארכת לאמצע תור היורה]]
**חלזונות עתיקים** או **זיפניות** (שם מדעי: Vetigastropoda) הוא ענף של חלזונות, שלעיתים מסווג כתת-מחלקה ולעיתים כעל-סדרה. ענף זה כולל כ-3,700 מיני חלזונות ימיים שחיים כיום ועוד מינים רבים שנכחדו. החלזונות בענף זה הם החלזונות העתיקים והפרימיטיביים ביותר, ובעלי היסטוריה אבולוציונית ארוכה שראשיתה עוד בתקופת הדבון (כ-400 מיליון שנה לפני זמננו). המינים בענף זה נמצאים בכל האוקיינוסים בעולם ובסביבות רבות: מאזור התהומות עד לאזור הכרית (גאות ושפל). מינים רבים שנכללו בעבר בסדרה חלזונות קדומים (Archaeogastropoda), שבוטלה בשל היותה פרפילטית (לא ענף), שויכו לענף זה.

## תיאור

המאפיין העיקרי של ענף זה הוא מבנה מוצלב של לוחות הקונכייה. רבים מהם בעלי קונכייה עם חריצים או פתחים נוספים ומבנה פנימי מוצלב של לוחות הקונכייה.

צורת הקונכייה נעה מקונכיות מגדליות גבוהות לקונכיות כדוריות. המרקם על הקונכיות גם הוא מגוון ונע מקונכייה יחסית חלקה דרך קונכיות שבהם רואים בקושי את קווי הגדילה לקונכיות בעלות צלעות בולטות. פתח הקונכייה הוא בדרך כלל אליפטי ולעיתים קרובות משיק לציר הפיתול. לרוב המינים יש אופרקולום, מכסה קשיח על הרגל שסוגר את הקונכייה כאשר החילזון מתכנס לתוכה.

גודלם של החלזונות העתיקים נע בין 2 מילימטר ל-300 מילימטר (30 סנטימטר). רוב המינים בענף זה הם בעלי צבעים דהויים ואפרוריים, אך במספר קבוצות, כגון ה-Tricolioidea וה-Pleurotomarioidea, המינים מאופיינים בצבעים בהירים ומגוונים וקונכיות בוהקות.

לחלזונות יש זו משושי ראש וחוטם בולט המכיל את הפה. בצידי הגוף יש איברי חישה. בנוסף, יש להם חוסר סימטריה בחלק מאיבריהם הפנימיים.

## קישורים חיצוניים

*
אורג התאו

**אורג התאו** (שם מדעי: *Bubalornis*) הוא סוג של ציפורי שיר ממשפחת האורגיים החיים בסוואנות של אפריקה.

סוג זה כולל 2 מינים של אורגים בעלי נוצות כהות ומקורים גדולים והם מעופפים בקבוצות גדולות לאורך הסוואנות. אורגים אלה קיבלו את שמם בגלל שנראו לחוקר שצפה בהם מסתובבים לרגלי תאואים באפריקה והניח שמדובר בשיתוף פעולה הדדי בין שני המינים. עם זאת אין קשר ביניהם ומרבית הזמן האורגים מצויים הרחק מהתאואים.

ציפורים אלה ניזונים בעיקר מחרקים גדולים וגם מזרעים.
## מינים
*אורג תאו לבן-מקור (Bubalornis albirostris)
*אורג תאו אדום-מקור (Bubalornis niger)

בעבר היה שייך לסוג המין היחידי אורג תאו לבן-ראש (Dinemellia dinemelli).

## קישורים חיצוניים

קטגוריה:טקסונים שתוארו בידי אנדרו סמית
קטגוריה:אורגיים
קטגוריה:בעלי חיים שתוארו ב-1836
סופיה שרלוטה, נסיכת בוואריה

**סופיה שרלוטה, נסיכת בוואריה** (; 23 בפברואר 1847 - 4 במאי 1897) הייתה נסיכה בווארית מבית ויטלסבאך.

## ביוגרפיה
מתילדה נולדה בטירת פוסנהופן שבממלכת בוואריה. אביה היה מקסימיליאן יוזף, דוכס בבוואריה ואמה הייתה לודוביקה, נסיכת בוואריה. סבה מצד האם היה מקסימיליאן הראשון יוזף, מלך בוואריה. ילדותה עברה עליה בטירת פוסנהופן שליד אגם סטרנברג, אשר אותה רכש אביה. אחותה הגדולה הייתה אליזבת "סיסי", אשר נישאה לפרנץ יוזף הראשון, קיסר אוסטריה. אחות אחרת שלה הייתה מריה סופיה אשר נישאה לפרנצ'סקו השני, מלך שתי הסיציליות. בילדותה היא כונתה במשפחתה "סופרל". 

ב-22 בינואר 1867 התארסה סופיה שרלוטה עם בן דודה לודוויג השני, מלך בוואריה. לודוויג, שכבר אז החל להתבלט כמלך מטורף, לא התלהב מהרעיון, אולם הסכים בעקבות בקשותיהם של הוריה. לודוויג אכן החל בהכנות לחתונה, אולם דחה אותה שוב ושוב. במהלך תקופה זו סופיה שרלוטה ניהלה רומן עם אדגר האנפשטנגל (אביו של ארנסט האנפשטנגל). האנפשטנגל היה הצלם האישי של לודוויג, אשר ביקש ממנו לצלם את הכלה מספר פעמים. כך הם נפגשו והתאהבו. מספר מכתבי אהבה שכתבה סופיה שרלוטה להאנפשטנגל שרדו. בסופו של דבר באוקטובר, ביטל לודוויג את האירוסין. הוריה המשיכו לחפש שידוך עבורה. בין ההצעות שעלו על שולחנם נמנו לודוויג ויקטור, ארכידוכס אוסטריה, לואיש הראשון, מלך פורטוגל ופיליפ, דוכס וירטמברג. כל ההצעות נדחו, חלקן בידי סופיה שרלוטה וחלקן בידי המוצעים. 

סופיה שרלוטה נשלחה לשהות בממלכת סקסוניה אצל דודתה אמליה אוגוסטה, נסיכת בוואריה אשתו של יוהאן, מלך סקסוניה. בסקסוניה היא נפגשה עם פרדיננד, דוכס אלנסון - בנם של  הנסיך לואי, דוכס נאמור וויקטוריה, נסיכת סקסוניה-קובורג-גותה, ונכדו של לואי פיליפ, מלך הצרפתים לשעבר. הם נישאו ב-28 בספטמבר 1868 בטירת פוסנהופן. יחסיה עם בעלה היו טובים, על אף שהיא הייתה מסוכסכת עם חמיה. שנה לאחר נישואיהם, עבר הזוג ללונדון, שם ילדה סופיה שרלוטה שני ילדים. ב-4 במאי 1897 ביקרה סופיה בבזאר דה לה שריטה - אירוע צדקה שארגנה האצולה הצרפתית בפריז מדי שנה. במקום פרצה שרפה גדולה, אולם סופיה סרבה לניסיונות לחלצה ודרשה שיצילו קודם את משרתותיה. היא נספתה במקום יחד עם עוד 126 נשות אצולה. ניסיונות לזהות את גופתה בידי המשרתות שלה לא צלח, והיא זוהתה תודות לרופא השיניים שלה שזיהה את סתימות הזהב שלה.

## משפחתה
סופיה שרלוטה ילדה שני ילדים:
* לואיז, נסיכת אורליאן (1869–1952), נישאה לאלפונס, נסיך בוואריה
* אמנואל, דוכס ונדום (1872–1931), נישא להנרייט, נסיכת בלגיה

## אילן יוחסין

## קישורים חיצוניים

קטגוריה:בית ויטלסבאך
קטגוריה:נסיכות בוואריה
קטגוריה:ילידות 1847
קטגוריה:נפטרות ב-1897
עטלף פאליד

**עטלף פאליד** (שם מדעי: *Antrozous pallidus*) הוא מין של עטלף יחידי בסוגו ממשפחת הנשפונים. הוא קרוב מאוד לטקסון המונוטיפי אוזנן ואן-גלדר.

## מאפיינים
אורכו של העטלף 6–8 ס"מ, מוטת כנפיו באורך 38–40 ס"מ ומשקלו 14–25 גרם. העטלף בעל פרווה זהובה עם קרומי עור כנפיים ואוזניים אפורים. החוטם ורוד וקצר והעיניים קטנות שחורות. כמו לעטלפים רבים גם לעטלף זה יכולת אקולוקציה חזקה העוזרת לו לקלוט את סביבתו גם בחשיכה.

העטלף חי במערב אמריקה הצפונית ממערב קנדה עד למרכז מקסיקו והם נפוצים בעיקר באזורים צחיחים ואף מדבריים, בעיקר סביב הרים או בקרבת הים. ביום הם נחים בלהקות במערות או נקרות וכן מתחת לגגות רעפים. הם יוצאים מהמערות יחדיו בלילות ומחפשים מזון.

עטלף זה הוא מאוכלי הבשר, הניזון מפרוקי-רגליים ביניהם מגוון חרקים. עטלף פאליד יכול לאכול עד חצי ממשקלו בלילה. הוא ניזון גם מעקרבים, והוא אחד היצורים היחידים הצדים את העקרב הצהוב האריזוני. העטלף בעל עמידות גבוהה לארסו של העקרב מה שעוזר לו לצוד אותו ולנשוך את עוקצו בטרם יעקוץ. בקיץ מאביק  עטלף פאליד, בדומה לעטלפים נוספים, פרחי קקטוס.

לעטלף זה יכולת מיוחדת לשלוט בחום גופו, ולפני שנת חורף הוא יכול לעבור למצב פוקילותרמי כדי לחסוך באנרגיה.

## קישורים חיצוניים

## הערות שוליים

קטגוריה:טקסונים שתוארו בידי ג'ון לורנס להקונט
קטגוריה:נשפוניים
קטגוריה:יונקים יחידים בסוגם
קטגוריה:ארצות הברית: יונקים
קטגוריה:בעלי חיים במדבר קולורדו
קטגוריה:בעלי חיים שתוארו ב-1856
פדריקו סנטאנדר

**פדריקו חאבייר סנטאנדר מרלס** (נולד ב-4 ביוני 1991) הוא כדורגלן פרגוואי המשחק בעמדת החלוץ בנבחרת פרגוואי.

## קריירת מועדונים

סנטאנדר החל את הקריירה שלו במחלקת הנוער של קלוב גוארני, שבה הצטיין. סנטאנדר משך את תשומת לבם של מועדונים רבים, ואף זכה למבחן במילאן. כבר בגיל 16 הוא ערך את הופעת הבכורה שלו בקבוצה הבוגרת של גוארני, שם כבש שער בניצחון 2–5 על טוקארי. בסוף אוגוסט 2010, הושאל לעונה לטולוז הצרפתית, שבמדיה רשם 23 הופעות וחמישה שערים.

בפברואר 2012 חתם על חוזה לשלוש שנים בקבוצת ראסינג קלוב הארגנטינאית, אך לאחר חצי שנה מצא את עצמו מושאל לעונה אחת לקבוצת טיגרה. סנטאנדר חזר לגוארני לעונת 2014/15 ובה רשם 40 הופעות מתוכן מנה 16 כיבושים.

ב-14 ביוני 2015 סנטאנדר חתם לחמש שנים בקבוצה הדנית, פ.צ. קופנהגן. הוא הצטרף לקבוצה לאחר שסיים את קמפיין גביע הליברטדורס עם גוארני. את הופעת הבכורה שלו בליגה ערך ב-2 באוגוסט ורשם שני בישולים, האחד לתומאס דילייני והאחר לוויליאם קויסט. שלושה ימים לאחר מכן כבש את שערו הראשון בהפסד 2–3 ליבלונץ הצ'כית, הפסד שמנע מהקבוצה להעפיל לשלב הבתים של הליגה האירופית. ב-16 במאי 2016 סנטאנדר כבש צמד נגד נורסאלנד, ניצחון שהכתיר את קופנהגן לאלופי הליגה. בעונה הראשונה שלו בקבוצה, סנטאנדר הפך לכובש השלישי בטיבו ביחד עם 14 שערים וארבעה בישולים.

ב-24 באוגוסט 2016 סנטאנדר כבש בניצחון על אפואל ניקוסיה הקפריסאית, במשחק שגרם לקבוצתו להבטיח את ההעפלה לליגת האלופות.

ב-21 ביוני 2018 חתם סנטאנדר לארבע שנים בבולוניה האיטלקית.

## קריירה בינלאומית

סנטאנדר ערך את הופעת הבכורה שלו במדים הלאומיים בהפסד 0–1 לנבחרת אוסטרליה ב-9 באוקטובר 2010.

## תארים
### קבוצתיים
;קופנהגן
* אליפות דנמרק (2): 2015/16, 2016/17
* הגביע הדני (2): 2015/16, 2016/17

## קישורים חיצוניים

* הפרופיל של סנטאנדר באתר הרשמי של פ.צ. קופנהגן

## הערות שוליים

קטגוריה:כדורגלנים פרגוואים
קטגוריה:חלוצי כדורגל פרגוואים
קטגוריה:כדורגלני טולוז
קטגוריה:כדורגלני ראסינג קלוב
קטגוריה:כדורגלני טיגרה
קטגוריה:כדורגלני פ.צ. קופנהגן
קטגוריה:כדורגלני בולוניה
קטגוריה:כדורגלני גוארני
קטגוריה:כדורגלני רג'ינה קלצ'ו
קטגוריה:כדורגלני נבחרת פרגוואי
קטגוריה:כדורגלני קופה אמריקה 2019
קטגוריה:ילידי 1991
לוע המים

**לוע המים** (במקור באנגלית: **'The Watter's Mou**) היא נובלה שחוברה על ידי ברם סטוקר ופורסמה לראשונה בשנת 1895. הסיפור כתוב בסגנון ספרות גותית ומתאר את סיפורה של בחורה המאוהבת בגבר שמשימתו היא למנוע הברחות לחופי עיירתם.

## עלילה
העלילה מתרחשת בחופי סקוטלנד ונסובה סביב לילה אחד ושלוש דמויות מרכזיות: ווילי בארו המכונה "ווילי המלח", המשמש כחייל בשירות משמר החופים ונמצא במשמרת באותו הלילה; מאגי, ארוסתו של ווילי; ומקווירטר הזקן, אביה של מאגי, הנמצא בקשיים כלכליים רבים עד כדי משכון סירת הדייג שלו, מקור פרנסתו היחידי. הסיפור הכתוב בסגנון הספרות הגותית של המאה ה־19 ומתאר בחמישה פרקים את רצף האירועים הדרמטיים המתרחשים במהלך הלילה, תוך שהגיבור המרכזי משתנה מפרק לפרק.

במהדורה העברית לנובלה, שראתה אור בשנת 2018 בהוצאת הספרים הוצאה עצמית הוצאה לאור, העלילה תוארה כך: "ווילי המלח הוא שומר חוף בכפר השוכן בחופי סקוטלנד. כשמשמרתו מתחילה באותו לילה סוער, מתקבלת ידיעה על כוונת מבריחים להגיע אל החוף. כל הדברים מתחילים להיות מפחידים, מרגשים, מלחיצים ומסוכנים, כשסכנת חיים נמצאת מעל ראשם של כל הנוגעים בדבר. הכל מתחיל ונגמר בלוע המים, אותו מקום שבו האל אינו מביט, הרוח היא היחידה ששורקת והגלים הם הקובעים את גורלך".

"לוע המים", הוא ככל הנראה כינוי שסטוקר נתן למפרץ מוכר הממוקם בחופי אברדינשייר שבסקוטלנד. מפרץ זה היה ידוע, בשל צורתו, כמקום מסוכן לסירות, עקב הסחף והסלעים המחורצים. במסגרת הכתיבה בסגנון הגותי, נעשתה האנשה לאותו מפרץ. סטוקר מאניש את לוע הים - הבולע את כל מי שנכנס לתוכו.

## בעברית
* הנובלה תורגמה לעברית בשנת 2018 על ידי יואב גלבוע. הספר יצא לאור בהוצאת הספרים הוצאה עצמית הוצאה לאור וכריכתו עוצבה גם היא על ידי גלבוע בהתאם לכריכה המקורית של המהדורה הראשונה שראתה אור בשנת 1895.

קטגוריה:ספרות גותית
מקסימיליאן עמנואל, דוכס בבוואריה

**מקסימיליאן עמנואל, דוכס בבוואריה** (; 7 בדצמבר 1849 - 12 ביוני 1893) היה בן אצולה וגנרל-לוטננט בווארי.

## ביוגרפיה
מקסימיליאן עמנואל נולד בטירת פוסנהופן ב-7 בדצמבר 1849. אביו היה מקסימיליאן יוזף, דוכס בבוואריה ואמו הייתה לודוביקה, נסיכת בוואריה. סבו מצד האם היה מקסימיליאן הראשון יוזף, מלך בוואריה. הוא היה הצעיר ביותר מבין עשרת ילדיהם. ילדותו עברה עליו בטירת פוסנהופן על גדות אגם סטרנברג. אחותו הגדולה הייתה אליזבת "סיסי", שנישאה לפרנץ יוזף הראשון, קיסר אוסטריה. אחות אחרת שלו הייתה מריה סופיה אשר נישאה לפרנצ'סקו השני, מלך שתי הסיציליות. בילדותו הוא כונה במשפחתו "מפרל". 

מגיל צעיר חלם מקסימיליאן עמנואל להתגייס לצבא, והוא הגשים את חלומו בשנת 1865. הוא הוצב כלוטננט משנה ברגימנט האולאנים ה-2 ("המלך") של הצבא הבווארי. ב-1866 הוא לחם במלחמת שבעת השבועות כחלק מהכוח ששלחה בוואריה לעזרת בת בריתה האימפריה האוסטרית במלחמתה נגד פרוסיה. ב-1867 הוא הועבר לרגימנט הפרשים ה-3 (קרל תאודור, דוכס בבוואריה), ולחם עמו במהלך מלחמת צרפת–פרוסיה כנגד הקיסרות הצרפתית השנייה. הוא השתתף בין היתר במצור על אורליאן והמצור על פריז. בין 1873-1874 הוא נכנס ללימודים באקדמיית המלחמה. הוא השלים את הקורס הראשון בהצטיינות, אולם לאחר מכן עזב את האקדמיה וחזר לשרת ברגימנט האולאנים ה-1. ב-1875 הוא הועלה לדרגת האופטמן. שנה לאחר מכן הוא מונה למפקד גדוד ברגימנט הפרשים ה-1 (ניקולאי הראשון, קיסר רוסיה). ב-1877 הוא נאלץ לוותר על התפקיד מטעמי בריאות. הוא המשיך להתקדם בסולם הדרגות וב-1889 הפך לגנרל לוטננט. ב-12 ביוני 1893 הוא נפטר לאחר דימום בקיבה.

## משפחתו
לודוויג וילהלם נישא לאמליה, נסיכת סקסוניה-קובורג-גותה, היא ילדה לו שלושה ילדים:
* זיגפריד אוגוסט, דוכס בבוואריה (10 ביולי 1876 - 12 במרץ 1952) 
* כריסטוף יוזף, דוכס בבוואריה (22 באפריל 1879 - 10 ביולי 1963)
* לויטפולד עמנואל, דוכס בבוואריה (30 ביוני 1892 - 16 בינואר 1973)

## אילן יוחסין

## קישורים חיצוניים

* 

קטגוריה:בית ויטלסבאך
קטגוריה:נסיכים גרמנים
קטגוריה:גנרלים בצבא הקיסרות הגרמנית
קטגוריה:מעוטרי צלב הברזל
קטגוריה:אבירי מסדר העיט השחור
קטגוריה:גרמנים במלחמת צרפת–פרוסיה
קטגוריה:גרמנים שנולדו ב-1849
קטגוריה:גרמנים שנפטרו ב-1893
דיקראוזאוריים

**דיקראוזאוריים** (שם מדעי: Dicraeosauridae) היא משפחה של דינוזאורים ארוכי צוואר הקרובים לדיפלודוקיים ולניז'רזאורוס שנמצאו בעיקר ביבשות אמריקה הדרומית ובאפריקה (שבעבר היו מאוחדות יחדיו) והסוג *Suuwassea* חי גם באמריקה הצפונית, בסוף תקופת היורה ותחילת הקרטיקון.

הם דמו לאפטוזאורוס ולדיפלודוקוס בצורתם אך היו קטנים יותר ובעלי זיזים ארוכים בעמוד השדרה והחוליות שנעו לאורך גופם. ייתכן שהיה להם מפרש לאורך הגוף ששימש לוויסות טמפרטורה או לחיזור והרשמה. אפשרות נוספת היא שהוא עזר להם להתגונן מטורפיהם. היו להם שיניים קטנות דמויי-מחטים. צוואריהם היו קצרים יותר ורוב המינים היו קטנים יותר מרוב הדיפלודוקיים.

## סוגים
* אמרגזאורוס (*Amargasaurus*)
* בחדזאורוס (*Bajadasaurus*)
* דיסלוקוזאורוס (*Dyslocosaurus*)
* *Suuwassea*
* *Dystrophaeus*
* ברכיוטרכלופן (*Brachytrachelopan*)
* דיקראוזאורוס (*Dicraeosaurus*)
* אמרגטיטאניס (*Amargatitanis*)

## קישורים חיצוניים

*
פליוזאורוס

**פליוזאורוס** (שם מדעי: *Pliosaurus*; מילולית: "עוד לטאה") הוא סוג של זוחל ימי ענקי ממשפחת הפליוזאוריים שבקבוצת הפליואוזאורודים הנכחדת. הוא חי בתקופה יורה עליון, לפני 145–155.7 מיליון שנה. מאובניו (הגולגולת) נמצאו בכמה סלעים באירופה ואמריקה הדרומית.

## מאפיינים
לפליוזאורוס הייתה את עוצמת הנשיכה השנייה החזקה ביותר בעולם אי-פעם (לאחר המגלודון), והיא הוערכה ב-160,000 ניוטון (16 טון-כוח).

אורכו המרבי המוערך של יצור זה מגיע ל-15 מטרים ומשקלו ל-45 טונות, אך חלק מהמינים היו קטנים יותר. אורך הגולגולת מגיע ל-. הוא היה בעל סנפירים גדולים יותר מפליואוזאורודים אחרים.

יצור זה שחה בימים והאוקיינוסים הקדומים של תקופת היורה והיה מטורפי-העל שלהם. הוא היה טורף אכזרי שניזון מזוחלים ימיים אחרים, דגים, כרישים ורכיכות.

בשנת 2009 נמצאה בנורווגיה גולגולת גדולה של פליוזאורוס שזכתה לכינוי "Predator X", מאחר שלא ידעו באיזה מין מדובר. המין התגלה כפליוזאורוס וקיבל את השם המדעי *Pliosaurus funkei* אך זכה לכינוי הקבוע Predator X. ככל הנראה זו הייתה הגולגולת הגדולה ביותר של פליוזאורוס.

## בתרבות
הפליוזאורוס מופיע בסדרה הכוכב דינוזאור שם הוא טורף קימרוזאורוס ומצליח לקרוע אותו לשניים.

## תמונות

קובץ:Dinosaurium, Liopleurodon rossicus 2.jpg
קובץ:PliosaurusDB12.jpg
קובץ:Pliosaurus rossicus.jpg


## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1842
קטגוריה:פליוזאוריים
קטגוריה:פלזיוזאורים שחיו ביורה באירופה
קטגוריה:בעלי חיים שחיו ביורה באמריקה הדרומית
קטגוריה:טקסונים שתוארו בידי ריצ'רד אוון
קטגוריה:מאובני טקסונים שתוארו ב-1842
שוניזאורוס

**שוניזאורוס** (שם מדעי: *Shonisaurus*; מילולית: "הלטאה של הרי שושון  בנבדה") הוא סוג של זוחל ימי נכחד מסדרת האיכתיוזאוריה, ששחה בימים הקדומים של הטריאס בעידן המזוזואיקון. מאובניו נמצאו במדינת נבדה שבארצות הברית, והוא המאובן הלאומי שלה.

## מאפיינים
השוניזאורוס היה מהגדולים שבזוחלים הימיים אי-פעם, ביחד עם השסטזאורוס והאיכתיוטיטאן, ואורכו הגיע ללא פחות מ-21 מטרים, אך במשקלו (20 טון) היה קטן יותר מהפליוזאורוס. לשוניזאורוס היה גוף דמוי חבית עם לסתות ארוכות אך בעלות שיניים זעירות והסנפירים שלו היו קצרים ושקועים בקפלי העור. הזנב היה צר וללא אונות ולא היו לו סנפירי גב, כמו לאיכתיוזאורוס המוכר.

ככל הנראה דמה השוניזאורוס ללווייתנים המודרניים אך היה איטי יותר. הוא ניזון מדגים ורכיכות אותם לכד באמצעות לסתותיו.

השוניזאורוס נכחד לאחר תקופת הטריאס, ועל פי האזור בהם התגלו המאובנים, בו לא התגלו חסרי חוליות, מעריכים כי מת במים עמוקים ודלי חמצן ולכן השתמר.

## בתרבות
השוניזאורוס הופיע בסרט Sea Rex 3D ובמשחק פארק היורה 3: בניית פארק.

## קישורים חיצוניים

קטגוריה:בעלי חיים שתוארו ב-1976
קטגוריה:איכתיוזאוריה
קטגוריה:בעלי חיים שחיו בטריאס עליון באמריקה הצפונית
קטגוריה:טקסונים שתוארו בידי צ'ארלס לוויס קאמפ
שסטזאורוס

**שסטזאורוס** (שם מדעי: *Shastasaurus*; מילולית: "הלטאה של הר שסטה") הוא סוג של זוחל ימי נכחד מסדרת האיכתיוזאוריה. הוא דמה במראו לשוניזאורוס והיה מהגדולים שבזוחלים הימיים אי-פעם, אם כי היה קטן יותר מקרובו האיכתיוטיטאן. מאובניו התגלו בארצות הברית, בקנדה ובסין.

## תיאור
אורכו המשוער של השסטזאורוס מהמין Shastasaurus sikanniensis הגיע ל-21 מטרים ומשקלו ל-70 טון, אך המינים הקטנים יותר הגיעו לאורך של לא יותר משבעה מטרים. הם היו בעלי לסתות צרות שפנו מטה והכילו מעט מאוד שיניים קטנות בגודלן. מבנה זה עזר להם לתפוס סילוניות שצפו בקרבתם. סנפיריו הקדמיים היו גדולים מאוד אך לא היה לשסטזאורוס סנפיר גב ולא אונה תחתונה לזנבו, כמו אצל האיכתיוזאורוס. הם היו שחיינים איטיים יחסית.

אלו היו יצורים גדולים שניזונו מדגים ורכיכות ימיות ושלטו בימים הקדמונים. כולם נכחדו לפני סוף תקופת הטריאס.

## קישורים חיצוניים

ממוזער|230px|ימין|שלד של שסטזאורוס

קטגוריה:בעלי חיים שתוארו ב-1895
קטגוריה:טקסונים שתוארו בידי ג'ון מריאם
קטגוריה:איכתיוזאוריה
קטגוריה:בעלי חיים שחיו בטריאס עליון באמריקה הצפונית
להתראות שם למעלה (סרט)

**להתראות שם למעלה** (בצרפתית **Au Revoir La-Haut**) דרמה צרפתית משנת 2017, על פי רומן מאת פייר לֵמֶטְר .

## עלילה
הסרט נפתח במרוקו ב-1920 כשאלבר מאיאר (אלבר דיפונטל) נאזק בתחנת משטרה מקומית ונחקר על ידי מפקח משטרה צרפתי. הוא מגולל את סיפורו המתחיל בנובמבר 1918, לקראת סיום מלחמת העולם הראשונה. ערב הפסקת האש, ניצבים זה מול זה כוח צרפתי וכוח גרמני ומנהלים ביניהם מלחמת חפירות אכזרית. בסצנת הפתיחה של הסרט מקבל מפקד הכוח הצרפתי סגן פראדל האכזר והמיליטנטי פקודה בדבר הפסקת אש. סגן פראדל יוזם תקרית ירי מבוימת ובחסותה פוקד על חייליו להסתער על הקו הגרמני. במהלך ההסתערות, אדואר פריקור, חייל שהוא צייר חובב ובנו של פוליטיקאי פריזאי אמיד מהרובע השמיני (נילס ארסטרופ) מציל את חייו של חברו לנשק, אלבר מאיאר. מיד לאחר שפריקור מציל את מאיאר הוא נפצע קשה בפניו. מאיאר מלווה את פריקור הפצוע שאיבד את יכולת הדיבור ומסייע לו בשלבי החלמתו בבית חולים שדה, שם הפצוע מתמכר למורפיום. פריקור שפניו הושחתו, מבקש ממאיאר לאמץ זהות חדשה ולהודיע למשפחתו על מותו. וזאת, בשל יחסיו העכורים עם אביו, שהחמיר עמו במשך כל ילדותו ונעוריו וסירב לקבל את נטייתו לאמנות. סגן פראדל מגלה את התרמית אך מסייע למאיאר להסתירה כשמדלן, אחותו של אדואר, מגיעה לשדה הקרב ומבקשת לראות את קברו. פראדל נישא למדלן ומשתלב בעסקיו של אביה.

לאחר סיום המלחמה, מאיאר, שמתקשה למצוא עבודה בעיסוקו כמנהל חשבונות, גר בעליית גג דלה ומקיים בקושי את עצמו ואת פריקור. הוא שודד מורפיום מנכי מלחמה אחרים כדי להזריק לפריקור. לואיז, ילדת אומנה משכונתם, מסייעת להם. היא מתחברת אל פריקור והיא היחידה המסוגלת לתרגם את נהמותיו למילים ולמשפטים. פריקור מתחיל ליצור מסכות אמנותיות המסתירות את פניו שהושחתו. פריקור מתחיל לייצר ציורים של דגמים ליצירת אנדרטאות לחללי המלחמה ויחד עם לואיז הם יוצרים קטלוג של הצעות לאנדרטאות כשמאיאר מפיץ את הקטלוג. במקביל, מאתר אביו של פריקור את מאיאר, כחברו הטוב של בנו לפני שנהרג, ומזמינו לארוחת ערב בביתו המפואר. מאיאר רואה את סגן פראדל בבית ומבין כי יאלץ להתעמת איתו שוב. הוא מתוודע גם אל פולין, המשרתת היפה בבית פריקור ומתאהב בה. מכאן מתפתחת העלילה שוב אל העימות שבין מאיאר ובין פראדל.

הסרט משתמש באלמנטים קרניבלים, תוך שימוש במסיכות ובשאר אביזרים חזותיים דרמטיים.

בספטמבר 2023 ראה אור לראשונה בעברית הספר "להתראות שם למעלה" מאת פייר למטר, שעליו מבוסס הסרט, בתרגומה של דורית שילה בהוצאת בבל.

## שחקנים
* אלבר דיפונטל - אלבר מאיאר
* נהואל פרז ביסקיארט - אדואר פריקור
* לורן לאפיט - סגן פראדל
* נילס ארסטרופ - מרסל פריקור (אביו של אדואר)
* אמילי דקן - מדלן פריקור (אחותו של אדואר)
* מלאני טיירי - פולין (משרתת בבית פריקור)
* אלואיז בלסטר - לואיז (הילדה המשמשת כמתורגמנית לפריקור)
* פיליפ אושאן - לאבורדן (ראש הרובע השמיני)
* אנדרה מרקון - מפקח המשטרה במרוקו
* מישל וילרמוז - ז'וזף מרלן (פקיד ממשלה)
* קיאן חוג'נדי - דופרה (עוזרו של פראדל)

## קישורים חיצוניים
* 

* 
* 
* 
קטגוריה:סרטי 2017
קטגוריה:סרטי מלחמת העולם הראשונה
יבגני ברייב

**יבגני ברייב** (ברוסית: **Евгений Бареев**; נולד ב-21 בנובמבר 1966 באמנז'לינסק שמחוז צ'ליאבינסק בברית המועצות) הוא שחמטאי סובייטי-רוסי-קנדי בדרגת רב-אמן. הוא הגיע לחצי גמר אליפות העולם 2004.

נכון ליולי 2021, הוא מדורג במקום הראשון בקנדה לפי מד כושר.

## ביוגרפיה

יבגני ברייב נולד בברית המועצות. בשנת 1982 זכה באליפות העולם לבני גילו. באליפות העולם לנוער בשנת 1986 הוא חלק את המקומות 3–5.

ברייב היה שותף לזכייה באליפות העולם בשחמט לנבחרות בשנים 1997 ו-2005.

בשנת 2002 ברייב ניצח בתחרות חשובה בהולנד  לאחר שהקדים את פטר לקו, מייקל אדמס ואלכסנדר מורוזביץ'.

בשנת 2004 הוא הגיע לחצי גמר של אליפות העולם ובו הודח על ידי וסלין טופאלוב. באליפות העולם 2007 הוא ניצח את יהודית פולגאר בסיבוב הראשון, ובסיבוב השני הפסיד לפטר לקו.

בגביע העולם בשחמט 2005 הוא הודח ברבע הגמר.

בשנים 2010–2011 הוא היה מאמן נבחרת רוסיה בשחמט.

בשנת 2015 ברייב עבר להתגורר בקנדה. בנובמבר 2018 חזר לפעילות תחרותית לאחר הפסקה של שנתיים.

## יבגני ברייב ב[[אולימפיאדת השחמט]]
בין השנים 1990 ל-2018 השתתף ברייב ב-7 אולימפיאדות שחמט:

## קישורים חיצוניים

* כרטיס באתר פיד"ה 

## הערות שוליים

קטגוריה:רבי-אמנים רוסים
קטגוריה:שחמטאים קנדים
קטגוריה:מאמני שחמט
קטגוריה:מהגרים מרוסיה לקנדה
קטגוריה:קנדים שנולדו ב-1966
קטגוריה:רוסים שנולדו ב-1966
אנה קארנינה (סרט, 1985)

**אנה קארנינה** (באנגלית: **Anna Karenina**) הוא סרט טלוויזיה אמריקאי משנת 1985, עיבוד לרומן "אנה קארנינה" מאת לב טולסטוי בכיכובם של ז'קלין ביסט וכריסטופר ריב. הסרט שודר לראשונה ברשת CBS ב-26 במרץ 1985.

## תקציר העלילה
ברוסיה של המאה ה-19 אנה קארנינה עוזבת את בעלה הקר למען הרוזן ורונסקי. שורה של אירועים אומללים מותירים אותה נואשת ומדוכאת.

## צוות השחקנים
* ז'קלין ביסט – אנה קארנינה
* כריסטופר ריב – הרוזן ורונסקי
* פול סקופילד – קארנין
* איאן אוגילבי – סטיבה
* אנה מאסי – בטסי
* ג'ואנה דייוויד – דולי
* ג'ודי באוקר – קיטי
* ואלרי לאש
* ג'ודי קמפבל

## הפקה
השחקן כריסטופר ריב טען בביוגרפיה שלו "Still Me" שלמד לרכב על סוסים כשצילם סרט זה. הוא התאהב ברכיבה, מה שגרם בסופו של דבר לתאונה הטרגית שלו, כעבור עשר שנים, כשנפל ב-1995 מעל גבי סוס ונותר משותק.

## קישורים חיצוניים

## הערות שוליים

קטגוריה:סרטים המבוססים על "אנה קארנינה"
קטגוריה:סרטי טלוויזיה אמריקאיים
קטגוריה:סרטי 1985
קטגוריה:סרטי דרמה רומנטית אמריקאיים
אליפות העולם בשחמט 2002 (פיד"ה)

**אליפות העולם בשחמט 2002** הייתה תחרות שאורגנה על ידי פיד"ה. בגמר רוסלן פונומריוב ניצח בדו-קרב את וסילי איוונצ'וק והוכתר כאלוף העולם בגיל 18.

## רקע
מתכונת התחרות הייתה דומה לאליפות הקודמת. התחרות התנהלה בשיטת פלייאוף בהשתתפות מספר רב של שחמטאים. עד לחצי גמר השלבים כללו מפגש כפול. אם לא נוצרה הכרעה התקיים יום משחקים נוסף בו השחמטאים ישחקו משחקים מהירים עם זמן מוגבל. חצי גמר כלל 4 משחקים ומפגש הגמר כלל עד 8 משחקים.

אלוף העולם לפי גרסת האיגוד, גארי קספרוב, לא השתתף.

## משתתפי התחרות
#  וישוואנתן אנאנד, 2797 - אלוף העולם המכהן, הודח בחצי הגמר
#  מייקל אדמס, 2744 - הודח בסיבוב הרביעי
#  אלכסנדר מורוזביץ', 2739 - הודח בסיבוב הרביעי
#  וסילי איוונצ'וק, 2731 - הפסיד במשחק הגמר
#  פטר לקו, 2730 - הודח בסיבוב השני
#  יבגני ברייב, 2719 - הודח ברבע הגמר
#  בוריס גלפנד, 2714 - הודח ברבע הגמר
#  וסלין טופלוב, 2711 - הודח בסיבוב הרביעי
#  אלכסיי שירוב, 2706 - הפסיד ברבע הגמר
#  רוסטם קסימג'אנוב, 2704 - הודח בסיבוב השלישי

## שלבי הגמר
התחרות נערכה במוסקבה, שברוסיה, במהלך נובמבר-דצמבר 2001.

רבע הגמר כלל מפגש כפול. אם לא נוצרה הכרעה התקיים יום משחקים נוסף בו השחמטאים ישחקו משחקים מהירים עם זמן מוגבל. חצי גמר כלל 4 משחקים ומפגש הגמר כלל עד 8 משחקים.

## נציגי ישראל
* בוריס גלפנד דורג במקום ה-7 והודח ברבע הגמר.
* איליה סמירין דורג במקום ה-11 והודח בסיבוב השלישי.
* לב פסחיס דורג במקום ה-84 והודח בסיבוב השני.
* אמיל סוטובסקי דורג במקום ה-29 והודח בסיבוב השלישי.
* בוריס אברוך דורג במקום ה-61 והודח בסיבוב הראשון.

## משחק על התואר
הדו-קרב נערך במוסקבה. הוא היה במתכונת של 8 משחקים. אם לא הייתה הכרעה זהות המנצח הייתה נקבעת בשני סיבובים של שחמט מהיר. רוסלן פונומריוב ניצח את וסילי איוונצ'וק והוכתר כאלוף העולם בשחמט.

## קישורים חיצוניים
* משחקי התחרות, באתר צ'סגיימס 

קטגוריה:תחרויות שחמט ב-2002
2002
קטגוריה:מוסקבה: תחרויות שחמט
זוראן זאאב

**זוֹרָאן זָאאֶב** (במקדונית: **Зоран Заев**; נולד ב-8 באוקטובר 1974 בסטרומיצה, הרפובליקה הפדרלית הסוציאליסטית של יוגוסלביה) הוא כלכלן ופוליטיקאי מקדוני שכיהן כראש הממשלה השמיני של מקדוניה הצפונית ממאי 2017 עד ינואר 2020, ובשנית מאוגוסט 2020 עד ינואר 2022.

בתפקות כהונתו נחתם הסכם פרספה  עם יוון שסיים מחלוקת סביב השימוש בשם מקדוניה ואפשר את הצטרפות מקדוניה הצפונית לברית נאט"ו.

## ביוגרפיה
זוראן זאאב נולד בסטרומיצה, סיים בית ספר תיכון בעירו, והוסמך בכלכלה באוניברסיטת סקופיה. לאחר לימודיו השתלב במערכת הפוליטית בארצו והצטרף למפלגת האיחוד הסוציאל-דמוקרטי של מקדוניה. הוא כיהן כראש עיריית סטרומיצה ונבחר לפרלמנט המקדוני. בהמשך נבחר ליושב ראש מפלגתו. לאחר הבחירות שנערכו במקדוניה ב-2016 הקים זאאב ממשלת קואליציה ומ-31 במאי 2017 מכהן כראש ממשלת מקדוניה.

ממשלתו של זאאב מקיימת יחסים קרובים עם ישראל וקיים שיתוף פעולה כלכלי ותרבותי נרחב. בחודש מרץ 2018 נערכו בביטולה ובסקופיה שבמקדוניה מספר אירועים לציון יום השנה ה-75 לגירוש יהודי מקדוניה לטרבלינקה. ב-10 במרץ נערך בסקופיה "מצעד החיים" ואליו הצטרפו ראש ממשלת בולגריה בויקו בוריסוב, סגן שר הביטחון אלי בן דהן, חבר הכנסת זוהיר בהלול ושר החוץ הפולני. בהמשך נערכה ישיבת פרלמנט מיוחדת ובה נאמו זאאב ואלי בן דהן.

באותה שנה זאאב הוביל מהלך לחתימת הסכם עם ראש ממשלת יוון אלכסיס ציפראס שסיים סכסוך ארוך שנים בין שתי המדינות על שמה של רפובליקת מקדוניה, שבמסגרתו ב-2019 שונה שם המדינה ל"מקדוניה הצפונית".

באוקטובר 2021 זאאב התפטר מתפקידו כראש מפלגתתו, האיחוד הסוציאל-דמוקרטי המקדוני, בבחירות המקומיות. דימיטר קובצ'בסקי נבחר להחליפו בראשות המפלגה בדצמבר באותה שנה, ובסופו של דבר החליף אותו בראשות הממשלה ב-16 בינואר 2022.

## קישורים חיצוניים

* 

## הערות שוליים

קטגוריה:כלכלנים
קטגוריה:ראשי ממשלת מקדוניה הצפונית
קטגוריה:מקדונים שנולדו ב-1974
השישה ביוני

**השישה ביוני** (באנגלית: **D-Day the Sixth of June**) הוא סרט מלחמה רומנטי משנת 1956 בבימויו של הנרי קוסטר, עם רוברט טיילור, ריצ'רד טוד, דנה ווינטר ואדמונד או'בראיין בתפקידים הראשיים.

התסריט, המבוסס על הרומן "השישה ביוני" מאת הסופר היהודי-קנדי ליונל שפירו  (1955), מתאר משולש אהבה בין שני גברים לוחמים ואישה אחת על רקע מלחמת העולם השנייה ובעיקר בקשר לפלישה לנורמנדי ב-6 ביוני 1944. העלילה מתחילה כששני הגברים משתתפים בפלישה, ומהרהרים בפלשבק באהבתם לאותה אישה.

ריצ'רד טוד השתתף בעצמו כקצין לוחם בפלישה זו.

## תקציר העלילה
לוחמי הכוח המיוחד מס' 6 ממתינים לנחיתתם בחוף נורמנדי 40 דקות לפני הכוח העיקרי, כדי להשמיד סוללת תותחים גרמנים, העלולה להקשות על הפלישה (במציאות היה זה קרב פואנט דו אוק). הכוח מורכב מלוחמים בריטים, קנדים ואמריקאים במידה שווה.

מפקד הכוח הזה הוא קולונל ג'ון ווינטר (ריצ'רד טוד), ואחד מקציניו הוא קפטן בראד פארקר (רוברט טיילור). לאחר שווינטר מתדרך את קציניו, הוא נפגש עם פארקר על סיפון האונייה ושניהם שוקעים בזיכרונות.

ואלרי ("ואל") ראסל (דנה ווינטר) היא בתו של בריגדיר מתוסכל, ששוחרר מהצבא לאחר פינוי דנקרק. ווינטר מחזר אחריה, אך דרכיהם נפרדות לאחר שהוא נשלח להילחם במערכה בצפון אפריקה.

ואל מתגייסת ומשרתת בצלב האדום האמריקאי בלונדון, שם היא פוגשת בפארקר. הוא מודיע לה שהוא נשוי, אך למרות זאת הרומן ביניהם מתלהט.

פארקר הוא אמריקאי שנפצע בצניחה, ונשלח לשרת במפקדת בעלות הברית בלונדון כסגנו של לויטננט קולונל טימר (אדמונד או'בראיין). 

לאחר זמן רב חוזר ווינטר ללונדון פצוע וצולע. ואל עוזבת את פארקר וחוזרת לטפל בווינטר שמשתקם וחוזר לתפקד.

טימר מתמנה למפקד הכוח המיוחד מס' 6, אך נמצא בסערת נפש בגלל ניסיונו המר בפשיטה על דייפ. באחת הפעמים הוא משתכר בפאב, ומוסר בפומבי פרטים על המבצע הסודי עליו הוא אמור לפקד. הוא מודח ובמקומו מתמנה ג'ון.

בהתקפה מצליח הכוח לכבוש את עמדת התותחים. פארקר נפצע ווינטר דואג לפינויו, אולם כעבור זמן קצר דורך ווינטר על מוקש ונהרג.

ואל מקבלת את הידיעה על מותו של ווינטר. היא מבקרת את פארקר הפצוע, ולא מספרת לו על כך. הוא מאחל לה כל טוב עם ווינטר לפני חזרתו לארצות הברית.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סרטי 1956
קטגוריה:סרטים באנגלית
קטגוריה:סרטים אמריקאיים מבוססי ספרים
קטגוריה:סרטי המערכה בנורמנדי
קטגוריה:סרטי פוקס המאה ה-20
קטגוריה:סרטים רומנטיים
קטגוריה:סרטי מלחמת העולם השנייה
הילה שמיר

**הילה שמיר** (נולדה ב-1979) היא פרופסור חבר בפקולטה למשפטים באוניברסיטת תל אביב, לשעבר סגנית הדקאן לענייני הוראה. היא חוקרת בתחומי הרווחה, הגירה ופמיניזם.

## קורות חיים
הילה שמיר נולדה בראשון לציון. בת הזקונים במשפחה עם ארבעה ילדים. אביה גבריאל שמיר (אוסלקה) היה מהנדס, אלוף-משנה בצבא קבע בחיל החימוש. אמה, נורית (לבית אסלוביץ) הייתה מורה לערבית. שמיר גדלה ביבנה. בתיכון למדה בבית הספר הבינלאומי בשלוחה בהונג קונג.

השלימה לימודי תואר ראשון במשפטים באוניברסיטת תל אביב בהצטיינות, והתמחתה אצל השופט אליהו מצא בבית המשפט העליון. היא המשיכה ללימודי תואר שני ושלישי בבית הספר למשפטים באוניברסיטת הארווארד, את הדוקטורט סיימה בשנת 2008.

עם תום לימודיה, הצטרפה כחברת סגל בפקולטה למשפטים באוניברסיטת תל אביב. לימדה כמרצה אורחת בבתי הספר למשפטים באוניברסיטת ברקלי (קורס על פמיניזם ומשפט), באוניברסיטת קורנל (קורס על סחר בבני אדם והגירת עבודה), ובאוניברסיטת הארווארד (קורס על סחר בבני אדם).

באוניברסיטת תל אביב כיהנה כסגנית דקאן לענייני הוראה בשנת הלימודים תשע"ח. הייתה עורכת במשותף של כתב העת "מעשי משפט". היא בעלת רישיון עריכת דין בישראל ובמסצ'וסטס.

חברה בפורום המרצות והמרצים למשפטים למען הדמוקרטיה, הפועל נגד הרפורמה המשפטית בישראל (2023).

### מלגות, מענקי מחקר ופרסים
שמיר זכתה בשורה של מלגות ומענקי מחקר: מלגת פישמן, מלגת פולברייט ללימודים בחו"ל; מלגת אלון לחוקרים צעירים, ומלגה של האיחוד האירופי למדענים חוזרים.

היא זכתה בפרס צלטנר לחוקרת צעירה בשנת 2014, ובפרס חשין לחוקרת צעירה בשנת 2018.

היא זכתה במענקי מחקר של משרד המדע, למחקר בנושא מנגנונים משפטיים לקידום נשים, ובמענק של הקרן הלאומית למדעים בנושא סחר בבני אדם. בשנת 2018 זכתה במענק ERC חמש-שנתי של האיחוד האירופי בסכום של למעלה ממיליון יורו, בנושא סחר בבני אדם בראי דיני העבודה. בשנת 2018 נבחרה להיות חברה באקדמיה הצעירה הישראלית, במסגרת האקדמיה הלאומית הישראלית למדעים. בשנת 2023 זכתה במענק ERC חמש-שנתי נוסף, למחקר בנושא עבודה בהקשרים גלובליים.

## חיים אישיים
שמיר מתגוררת בתל אביב. היא נשואה לאורי אהרונסון, פרופסור חבר למשפטים באוניברסיטת בר-אילן, ולהם שני בנים, עברי והלל.

## לקריאה נוספת
* 
## קישורים חיצוניים

* אתר הבית של פרופ' הילה שמיר, באתר הפקולטה למשפטים, אוניברסיטת תל אביב

## הערות שוליים

קטגוריה:סגל אוניברסיטת תל אביב: משפטים
קטגוריה:בוגרות אוניברסיטת תל אביב: משפטים
קטגוריה:בוגרי אוניברסיטת תל אביב: משפטים
קטגוריה:בעלי תואר דוקטור מאוניברסיטת הרווארד
קטגוריה:בעלות תואר דוקטור מאוניברסיטת הרווארד
קטגוריה:בוגרות תוכנית פולברייט ישראליות
קטגוריה:חברות האקדמיה הצעירה הישראלית
קטגוריה:חברי האקדמיה הצעירה הישראלית
קטגוריה:עורכות דין ישראליות
קטגוריה:עורכי דין ישראלים
קטגוריה:תל אביב-יפו: אישים
קטגוריה:ראשון לציון: אישים
קטגוריה:יבנה: אישים
קטגוריה:ישראליות שנולדו ב-1979
קטגוריה:ישראלים שנולדו ב-1979
מיטת הציפורן

ממוזער
ממוזער|250px|מיטת הציפורן לאחר הסרת הלוחית.
**מיטת הציפורן**, או **מצע הציפורן** (TA: luctulus unguis), היא מצע רקמות עור בציפורן עליו מונחת לוחית הציפורן.

מיטת הציפורן מורכבת משתי שכבות של רקמות: עור (דרמיס) שהיא שכבת העור העמוקה, ועילית העור (אפידרמיס) שהיא שכבת העור העליונה, בעלת אופי רירי, עליו מונחת הלוחית.

מטרתה העיקרית לתמוך בלוחית הציפורן ולאפשר את גדילתה לכיוון הקצה החופשי. 

הקצה התחתון שלה הוא קו התפר עם שורש הציפורן, הקצה העליון הוא הקצה החופשי, בו לוחית הציפורן חשופה לחלוטין.
היא עשירה בצינוריות דם זעירות שתפקידן להזין ולנקות את לוחית הציפורן.

גדילת הציפורן מתאפשרת באמצעות החלקת האפידרמיס, שצמודה ללוחית הציפורן, על פני הדרמיס.

מיטת הציפורן עלולה לסבול מתופעות ומחלות  שגורמות לעיוותים ולפגיעה בציפורניים.

## קישורים חיצוניים
*כתבה בנושא מרכיבי הציפורן, מאת אבי שגיא

## הערות שוליים

קטגוריה:ציפורני האצבעות
פולקסווגן SP2

**פולקסווגן SP2** (בספרדית: **Volkswagen SP2**) היא מכונית ספורט בתצורת קופה מתוצרת **[[פולקסווגן ברזיל]]**, חברת בת של קונצרן הרכב פולקסווגן אשר יוצרה בין השנים 1972–1976 והייתה מיועדת לשוק הדרום אמריקאי.

סך הכול יוצרו 11,123 יחידות.

## מאפיינים

* מנוע אחורי
* 3 דלתות
* צמיגים: 185 SR 14
*מאייד כפול: "2 Fallstromvergaser Solex 32 PDSIT" (בדגמי מנוע 1,584 סמ"ק)
* מאייד כפול: "2 Fallstromvergaser Solex 34 PDSIT" (בדגמי מנוע 1,678 סמ"ק)

## תמונות

קובץ:1974 Volkswagen SP-2 - 15390078654.jpg |  "פולקסווגן SP2", שנת 1974
קובץ:VW SP2 orange.jpg | "פולקסווגן SP2"
קובץ:Sp2 lateral.jpg| "פולקסווגן SP2"
קובץ:Sp2 motor.jpg | "פולקסווגן SP2" - מבט למנוע האחורי
קובץ:Sp2 interior.jpg | "פולקסווגן SP2" - מבט לתא הנהג 
קובץ:VW-SP2 rechte Heckpartie Brunswyk (2012).JPG | "פולקסווגן SP2"
קובץ:VW-SP2 links hinten Brunswyk (2012).JPG | "פולקסווגן SP2"
קובץ:VW SP2 (26365954896).jpg | "פולקסווגן SP2"
קובץ: Volkswagen SP2 June 2017 01.jpg|  "פולקסווגן SP2"
קובץ:Volkswagen sp2 wiki5.jpg | "פולקסווגן SP2"


## ראו גם
* פולקסווגן ברזיליה
* פולקסווגן סדרה 3

## קישורים חיצוניים

* 
* 
* 

## הערות שוליים

קטגוריה:דגמי מכוניות שהושקו ב-1972
קטגוריה:מכוניות קופה
קטגוריה:מכוניות מנוע אחורי
SP2
קטגוריה:כלי רכב המורכבים בברזיל
Kawei K1

ממוזער|310px|דגם "Kawei K1"
**Kawei K1** הוא טנדר, בתצורת טנדר עם קבינה כפולה מתוצרת יצרנית הרכב הסינית **Kawei Auto** אשר מיוצר משנת 2014 במפעל בדאן-יאנג.

דגם ה-K1 נבנה על בסיס דגם הטנדר של פורד מסדרת פורד סדרה F מסוג "Ford F-150" (דור 12).

## מנועים

* מנוע בנזין - 4 צילינדרים
* מנוע דיזל - 6 צילינדרים

## מפרט
* דלתות: 4/5
* צמיגים: 235/65 R17
* מתלים קדמיים: מקפרסון
* מתלים אחוריים: קפיץ עלים
* בלמים קדמיים: דיסק
* בלמים אחוריים: תוף

### סוגי הנעה
* הנעה אחורית
* הנעה 4x4

## קישורים חיצוניים
* 
* 

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:דגמי מכוניות שהושקו ב-2014
קטגוריה:טנדרים
קטגוריה:רכבי שטח ופנאי גדולים
קטגוריה:כלי רכב המיוצרים בסין
MP Lafer

**MP Lafer** היא מכונית רודסטר בסגנון רטרו, בעלת מרכב פיברגלס, מתוצרת יצרן הרכב הברזילאי **Lafer S.A** אשר יוצרה בין השנים 1974–1990.

מטה ומפעל החברה מוקם בסאן פאולו, ויוצרו בו 4,300 יחידות. כ-1,000 יחידות יוצאו ברובם לאירופה ומיעוטם לארצות הברית.

דגם ה"MP Lafer" דמה חיצונית למכוניות הספורט הבריטיות הקלאסיות שיוצרו בשנות ה-40 ובתחילת שנות ה-50 של המאה ה-20, בעיקר לדגם "MG T-type"  ולדגם מורגן פלוס 4.

## דגמי "MP Lafer"
* MP Lafer
* "MP Lafer" קלאסי
* "TI" - יוצר ממרץ 1984

## מאפיינים
* 2 דלתות
* 2 נוסעים
* בעלת מרכב פיברגלס
* מנוע אחורי
* סוג הנעה: הנעה אחורית
* מנוע פולקסווגן - 4 צילינדרים בוקסר מסוג 
* תאוצה בין 0–100 קמ"ש היא 21.6 שניות
* תמסורת, מערכת היגוי ומתלה - נלקחו מפולקסווגן חיפושית

## תמונות

קובץ:'67 MP Lafer (Cruisin' At The Boardwalk '11).jpg | דגם "MP Lafer", שנת 1967
קובץ:'87 MP Lafer (Hudson).JPG | דגם "MP Lafer", שנת 1987
קובץ:MP Lafer ('11 Auto classique VAQ Mont St-Hilaire).JPG | דגם "MP Lafer"
קובץ:MP Lafer vermelho.jpg | דגם "MP Lafer"


קובץ:MP Lafer Back.JPG | לוגו דגם "MP Lafer"


## ראו גם
* רודסטר

## קישורים חיצוניים

* 
* 
* 
* 

## הערות שוליים

קטגוריה:דגמי מכוניות שהושקו ב-1974
קטגוריה:מכוניות קבריולה
קטגוריה:כלי רכב המיוצרים בברזיל
קטגוריה:מכוניות עשויות פיברגלס
קטגוריה:מכוניות רטרו
קטגוריה:כלי רכב מנוע אחורי
מזרח ניו יורק (ברוקלין)

**מזרח ניו יורק** (באנגלית: **East New York**) היא שכונת מגורים במזרחו של רובע ברוקלין אשר בניו יורק, ארצות הברית.

## היסטוריה
בשטח השכונה שכנה העיירה ניו לוטס אשר ננטשה במהלך קרב לונג איילנד שהתחולל במהלך מלחמת העצמאות של ארצות הברית. בראשית המאה ה-19 נרכשו אדמות ניו-לוטס והוחל בהתיישבות באזור ובפיתוח שטחי מסחר ותחבורה. האזור כונה "מזרח ניו יורק" בשל מיקומו. ב-1886 סופחה ניו-לוטס לברוקלין וב-1898 סופחה ברוקלין לעיר ניו יורק רבתי.

החל מראשית המאה ה-20 הייתה תנועת הגירה משמעותית של יהודים מהבלקנים לניו יורק. יהודי ביטולה למשל, היגרו בהמוניהם לעיר. רובם התיישבו בלואר איסט סייד, בדאונטאון ברוקלין ובניו לוטס. יוצאי מונסטיר הקימו את בית הכנסת "אמת ושלום". ב-1915 התגוררו בניו יורק כ-1,000 מהגרים יהודים ממונסטיר, וב-1919 כ-2,000.

לאחר מלחמת העולם השנייה השתנה אופייה הדמוגרפי של השכונה כאשר הגיעו מהגרים רבים מפוארטו ריקו והאיים הקריביים. חל גידול ברמת הפשיעה ועזיבה משמעותית של תושבים ותיקים, עניין שהותיר אזורי מגורים נטושים בשכונה. בחלק מהמקומות הפכו שטחים פתוחים למטמנות. לאור המצב הוחל בשלהי המאה ה-20 בתהליך התחדשות עירונית ונבנו מרכזי קניות ומבני מגורים חדשים.

## דמוגרפיה
מנתוני מפקד האוכלוסין של ארצות הברית אשר נערך ב-2010 עולה כי 63.6 אחוזים מתושבי השכונה היו אפרו-אמריקאים, 29.6 אחוזים היו היספנים או לטינים ו-3 אחוזים היו ממוצא אסייתי. כמחצית מהאוכלוסייה הייתה מתחת לקו העוני.

## קישורים חיצוניים

## הערות שוליים

קטגוריה:ברוקלין: שכונות
אליפות העולם בשחמט 2004 (קלאסי)

**אליפות העולם בשחמט 2004** הייתה תחרות שנערכה בבריסאגו, שווייץ. אלוף העולם, ולדימיר קראמניק, ניצח את פטר לקו והמשיך לכהן כאלוף עולם.

## רקע
בשנת 1993 גארי קספרוב היה אמור להתמודד עם מנצח תחרות המועמדים, אך לקראת ההתמודדות התברר שקיימת אי-הסכמה בין השחמטאים לבין פיד"ה. כתוצאה מכך, קספרוב ומנצח תחרות המועמדים, נייג'ל שורט, פרשו מפיד"ה וארגנו התמודדות בחסות "איגוד השחמטאים המקצוענים". במפגש זה ניצח גארי קספרוב.

איגוד השחמטאים הצליח לארגן תחרות על תואר אלוף העולם במתכונת דומה לזו של פיד"ה בשנת 1995. בשנת 1996 האיגוד איבד את הספונסר העיקרי שלו אינטל. זה קרה בעקבות ההחלטה של גארי קספרוב לשחק נגד תוכנת המחשב כחול עמוק, שנכתבה על ידי IBM.

לאור התפרקות האיגוד קספרוב לא היה יכול לארגן את תחרות המועמדים.

במהלך שנת 2000, סוכם על מפגש על התואר בין קספרוב לבין ולדימיר קראמניק. בתחרות זו ניצח קראמניק, שזכה בתואר. בשנת 2004 הוא החזיק בתואר במקביל לרוסטם קסימג'אנוב, שזכה בתואר מטעם פיד"ה.

בשנת 2002 נערכה תחרות המועמדים להיפגש עם אלוף העולם ולדימיר קראמניק. תחרות זו נערכה בדורטמונד בהשתתפות 8 שחמטאים. גארי קספרוב לא השתתף כי לדעתו היה מגיע לו לשחק עם קראמניק משחק חוזר. וישוואנתן אנאנד שלפי מד כושר היה שני בעולם, לא השתתף כי האמין שהשתתפות זו תהיה בניגוד למחויבויות שלו כלפי פיד"ה.

## תחרות המועמדים
התחרות נערכה בדורטמונד בין 6 ביולי ל-21 ביולי 2004. בתחילה השחמטאים התמודדו בשני בתים.

השחמטאים החזקים בכל בית העפילו לחצי הגמר והגמר. מפגשים אלו כללו עד 4 משחקים.

## דו-קרב על התואר
הדו-קרב נערך בבבריסאג שבשווייץ בספטמבר-אוקטובר 2004. הוא היה במתכונת של 14 משחקים. אם הוא היה מסתיים ללא הכרעה, קראמניק היה ממשיך לכהן כאלוף עולם.

הדו-קרב הסתיים בתיקו תוך ניצחון של קראמניק במשחק אחרון. לפיכך, ולדימיר קראמניק המשיך לכהן כאלוף עולם.

## קישורים חיצוניים

* משחקי הדו-קרב, באתר צ'סגיימס 
* משחקי תחרות דורטמונד, באתר צ'סגיימס 

קטגוריה:תחרויות שחמט ב-2004
2004
קטגוריה:תחרויות שחמט בשווייץ
קטגוריה:2004 באירופה
בנדיקטוס השלושה עשר

**בנדיקטוס השלושה עשר** (בלטינית: **Benedictus XIII**; 2 בפברואר 1649 – 21 בפברואר 1730; נולד בשם **פייטרו פרנצ'סקו אורסיני** וכיהן במסדר הדומיניקני בשם **ויצ'נצו מריה**) היה אפיפיור מ-29 במאי 1724 ועד מותו. האפיפיור השלישי והאחרון מבית אורסיני. מאז 24 בפברואר 2017, בעל תואר "משרת האל" (''Servus Dei''). גם בתור אפיפיור חי חיים שקטים וצנועים, התרכז במיוחד בנושאי דת וכמעט ולא היה מעורב פוליטית בניהול מדינת האפיפיור. כתוצאה מכך זכה מזכירו האישי, ניקולו קושיה (Niccolò Coscia), ביד חופשית אותה ניצל לשחיתות ומעילה בכספי הכנסייה.

## לפני היותו לאפיפיור
נולד למשפחת אורסיני בגרווינה (Gravina) שבמחוז פוליה, כבנו הבכור ויורשו של פרדיננדו השלישי דוכס גרווינה. בגיל 18 ויתר על ההון והתואר והפך לנזיר דומיניקני. ב-1671 הוסמך ככומר. ב-1672 מינה אותו קלמנס העשירי לקרדינל. ב-1686 מונה לארכיבישוף בנוונטו, משרה כנסייתית בעלת משמעות מדינית וכלכלית, כיוון שהארכיבישוף היה למעשה הסניור (שליט) הפיאודלי של אזור בנוונטו. הוא המשיך לשאת בתואר זה גם לאחר שהתמנה כאפיפיור ושלט בו באמצעות מזכירו, ניקולו קושיה.

## אפיפיוריותו
אורסיני התמנה לאפיפיור על ידי קונקלווה שהתכנסה עם מות קודמו, אינוקנטיוס השלושה עשר. אינוקנטיוס השלושה עשר מינה בימי כהונתו רק שלושה קרדינלים, כך שרוב הקרדינלים שנכחו בקונקלווה מונו על ידי קודמו, קלמנס האחד עשר. אורסיני התמנה בגיל מופלג, 75, וסירב בתחילה לקחת על עצמו את התפקיד. הוא בחר לעצמו את השם בנדיקטוס, על מנת לציין את המשכיות דרכו של בנדיקטוס האחד עשר שהיה אף הוא מן המסדר הדומיניקני. בתחילה כינה את עצמו "בנדיקטוס הארבעה עשר", אך כיוון שפירוש הדבר היה הכרה כביכול באנטי-אפיפיור בנדיקטוס השלושה עשר כלגיטימי, שינה את כינויו לבנדיקטוס השלושה עשר. הוא ביקש להמשיך לנהל חיים צנועים וצמצם במידה ניכרת את משק ביתו ואת כמות בעלי המשרות בוותיקן והעמיד את מצבת המשמר השווייצרי על המינימום ההכרחי.

הוא לא היה פעיל כמעט מבחינה מדינית, והותיר את ניהול המדינה לאחרים, בהם מזכירו המושחת ניקולו קושיה, שנחקר, נודה מן הכנסייה, נמלט מרומא וסופו שנכלא בטירת סנטאנג'לו למשך עשר שנים.

"האח ויצ'נצו מריה", כפי שכונה תמיד, נפטר מדלקת חריפה של הקרום הרירי ונקבר בכנסיית המסדר הדומיניקני, סנטה מריה סופרה מינרווה ברומא.

## מעמד של קדוש
ב-1755 ביקש האפיפיור בנדיקטוס הארבעה עשר להתחיל בתהליך קאנוניזציה על מנת להכריז עליו כמבורך ולאחר מכן כקדוש, אולם התהליך נעצר. התהליך התחיל בשנית בשנת 1931 אך נסגר שוב ב-1940, בשל ספקות לגבי השאלה האם ידע האפיפיור על מעשי השחיתות של מזכירו, או שהללו נעשו לחלוטין שלא בידיעתו.

התהליך נפתח מחדש ב-17 בינואר 2004 והחקירה החלה במעמד חגיגי בבזיליקת יוחנן הקדוש בלטראנו בראשית 2012. היא הסתיימה חמש שנים מאוחר יותר, כאשר הוכרז על מעבר השלב הראשון בתהליך הקנוניזציה והכתרתו בתואר "משרת האל" (*Servus Dei*).

## קישורים חיצוניים

* [ערך](https://en.wikisource.org/wiki/Catholic_Encyclopedia_(1913)/Pope_Benedict_XIII) באנציקלופדיה הקתולית
* דף מידע
* "כתר משולש" על האפיפיור בנדיקטוס השלושה עשר
* חקירה לקראת העלאתו לקדושה
* 

## הערות שוליים

קטגוריה:אפיפיורים איטלקים
קטגוריה:דומיניקנים
קטגוריה:אפיפיורים במאה ה-18
קטגוריה:משרתי האל (נצרות קתולית)
קטגוריה:ילידי 1649
קטגוריה:נפטרים ב-1730
עבדאללה בן עומר בן אל-ח'טאב

**עבדאללה בן עומר בן אל-ח'טאב** (612 - 695, או 10 לפני ההג'רה - 73 להיג'רה) הוא בנו של הח'ליף השני, עומר אבן אל ח'טאב. בן עומר היה אחד הצחאבים הצעירים ביותר בתקופת הנביא מוחמד, ואחד מגדולי פוסקי ההלכה (בפתווה), וכן הפגין יכולות מיוחדות במסירת החדית'.

אבן עומר השתתף בכמה מערכות צבאיות עם הנביא מוחמד, ולאחר מות הנביא השתתף בכל המערכות הצבאיות: בעיראק, פרס, מצרים ובאפריקה.

## חייו
עבדאללה בן עומר בן אל-ח'טאב בן נפיל בן עבד אל-עוזי אבן ריאח בן כרט בן רזאח בן עודי בן כאעב אל-קוראשי (שבט קורייש), נולד במכה לפני הגירתו של הנביא מוחמד לית'ריב. אמו ואמה של אחותו חאפסא הייתה זיינב בתו של מז'עון אל-ג'ומחיה. הוא התאסלם כשהיה בן שתים עשרה, ביחד עם אביו.

לאחר מותו של הנביא מוחמד, עבדאללה בן עומר השתתף בפאתוח אל-שאם, בעיראק, בפרס, במצרים ובאפריקה. ולאחר מכן חזר והשתכן באל-מדינה. הח'ליף השלישי עות'מאן בן אפאן הציע לו משרה ברשות השופטת, והוא סרב. בתקופת המצור על עותמאן לקח אבן עומר את החרב של אביו ויצא להגן על עותמן.

## מותו
עבדאללה בן עומר נפטר בשנת 695 במכה, ונטמן בבית הקברות של המוהאג'רין.

## מסירת החדית
הוא מסר חדית' מהנביא מוחמד, וגם מגדולי הצחאבה, כמו: אבו בכר ועותמן ועלי. ממנו מסרו רבים מאלתאבעין, כמו: סעיד אבן אלמוסייב, עבדאללה אבן דינאר, ועוד.

## קישורים חיצוניים

* https://web.archive.org/web/20171210235956/http://shamela.ws/browse.php/book-1686#page-1235

## הערות שוליים

קטגוריה:צחאבה
קטגוריה:ילידי 610
קטגוריה:נפטרים ב-693
צב רך אסייתי

**צב רך אסייתי** (שם מדעי: *Amyda cartilaginea*) הוא מין של צב רך יחידי בסוגו החי בדרום-מזרח אסיה. למרות שמו, הוא אינו הצב הר היחידי ביבשת אסיה ורוב בני משפחתו גם חיים באסיה.

## מאפיינים
אורכו של הצב 70-80 ס"מ, משקלו הממוצע 15-25 ק"ג אך ישנם תיאורים של צבים במשקל 105 ק"ג. הצבים הצעירים בעלי שריון קשה ומחוספס בצבע ירוק-כתום ועם נקודות צהובות לאורך הגוף. הבוגרים בעלי גוף שחור כמעט לגמרי אך בעל נקודות צהובות לאורך הצוואר והפנים. הגפיים שטוחים ובעלי קרומי שחייה והחוטם ארוך ודמוי חוטם חזיר.

צב זה מצוי הצב מצוי מהודו עד אינדונזיה (בג'אווה וקלימנטן) לאורך יערות הגשם, הביצות הטרופיות, שפלי נהרות, אגמים ובריכות במדינות חיותו. הוא אוכל כל הניזון מהחי ומהצומח ולעיתים ניזון גם מנבלות.

הצב נמצא בסיכון בטבע עקב פגיעה בביצות ונהרות בהם הוא חי וכן עקב ציד בשביל בשרו ובשביל שימוש בשריונו.

## קישורים חיצוניים

## הערות שוליים

קטגוריה:טקסונים שתוארו בידי פיטר בודארט
קטגוריה:צבים רכים
קטגוריה:זוחלים יחידים בסוגם
קטגוריה:בעלי חיים שתוארו ב-1770
קטגוריה:בורנאו: זוחלים
קטגוריה:מגה-פאונה של אירואסיה
ארין ברנט

**ארין איזבל ברנט** (באנגלית: **Erin Isabelle Burnett**; נולדה ב-2 ביולי 1976) היא מנחת טלוויזיה אמריקאית ברשת CNN, המנחה תוכנית משל עצמה ברשת, "***Erin Burnett OutFront***". לפני כן עבדה ב-CNBC.

ברנט נולדה במחוז ויקומיקו שבמזרח מרילנד, למשפחה ממוצא אירי וסקוטי. היא סיימה תואר ראשון בכלכלה פוליטית בוויליאמס קולג'.

ברנט נשואה ואם לשלושה.

## קישורים חיצוניים

קטגוריה:אמריקאים ילידי מרילנד
קטגוריה:בוגרות ויליאמס קולג'
קטגוריה:בוגרי ויליאמס קולג'
קטגוריה:סגל CNN
קטגוריה:עיתונאיות אמריקאיות
קטגוריה:עיתונאים אמריקאים
קטגוריה:אמריקאיות שנולדו ב-1976
קטגוריה:אמריקאים שנולדו ב-1976
הנסיך פרדיננד, דוכס אלנסון

**הנסיך פרדיננד, דוכס אלנסון** (; 12 ביולי 1844 - 29 ביוני 1910), היה נסיך צרפתי מבית אורליאן.

## ביוגרפיה
פרדיננד נולד ב-12 ביולי 1844 בניי-סיר-סן, לנסיך לואי, דוכס נמור ולויקטוריה, נסיכת סקסוניה-קובורג-גותה, בתם של פרדיננד, נסיך סקסוניה-קובורג-גותה ומריה אנטוניה קוהארי דה צ'אבראג. בשנת 1848 פרצו מהומות כנגד שלטונו של סבו - לואי פיליפ, מלך הצרפתים, ובעקבות כך ברחו בני המשפחה לבריטניה, ובצרפת הוכרזה הרפובליקה הצרפתית השנייה.

ב-28 בספטמבר 1868 התחתן פרדיננד בטירת פוסנהופן עם סופיה שרלוטה, נסיכת בוואריה, בתם של מקסימיליאן יוזף, דוכס בבוואריה ולודוביקה, נסיכת בוואריה. יחסיו עם אשתו היו טובים, על אף שהיא הייתה מסוכסכת עם אביו. שנה לאחר נישואיהם, עבר הזוג ללונדון, שם ילדה סופיה שרלוטה שני ילדים. בשנת 1890 רכש פרדיננד את שלוס מנטלברג ליד אינסברוק, משום שאהב להישאר בטירול כצייד נלהב. בשנת 1897 ביקרה סופיה בבזאר דה לה שריטה - אירוע צדקה שארגנה האצולה הצרפתית בפריז מדי שנה, ונספתה שם במהלך שרפה גדולה שפרצה במקום. בשנת 1905 רכש פרדיננד בית מגורים שנבנה מחדש בסגנון של טירות עמק הלואר, וב-29 ביוני 1910 מת פרדיננד בביתו בווימבלדון, לונדון.

## משפחתו
ב-28 בספטמבר 1868 התחתן פרדיננד עם סופיה שרלוטה, נסיכת בוואריה, בתם של מקסימיליאן יוזף, דוכס בבוואריה ולודוביקה, נסיכת בוואריה, ממנה נולדו לו שני ילדים:
* לואיז, נסיכת אורליאן (1869–1952), נישאה לאלפונס, נסיך בוואריה
* אמנואל, דוכס ונדום (1872–1931), נישא להנרייט, נסיכת בלגיה

## אילן יוחסין

## קישורים חיצוניים

קטגוריה:בית אורליאן
קטגוריה:צרפתים שנולדו ב-1844
קטגוריה:צרפתים שנפטרו ב-1910